Daou remziad  rouaned zo bet e rouantelezh ar Franked: ar Verovingidi hag ar Garolingidi. Ar roue brudetañ e-touez ar re gentañ e voe Hlodwig (pe Klovis). Dindan ren hemañ (kurunet e 481) en em astenne o domani war un darn vat eus ar pezh zo bremañ Frañs, Belgia, an Izelvroioù ha kornôg Alamagn. Trech e voe Hlodwig war ar pobloù amezek, evel ar Vurgonded pe an Alemanned. Degemer a reas ar relijion gristen evitañ ha klask a reas lakaat e bobl dhe degemer ivez.